पाएं अपने शहर की ताज़ा ख़बरें और फ्री ई-पेपरडाउनलोड करें
कानपुर. एक नशेबाज ने शराब के लिए पैसे न मिलने पर पत्नी की गला घोंटकर हत्या कर दी। जुर्म छिपाने के लिए उसकी बीमारी का नाटक कर अस्पताल ले गया। वहां डॉक्टरों ने महिला को मृत करार दिया।
मामला नौबस्ता थाना इलाके के खाड़ेपुर का है। यहां रहने वाला राजेश कुमार पेंटिंग का काम करता है। उसकी पत्नी मीरा के अलावा परिवार में तीन बच्चे हैं। राजेश को नशे की लत है। रोजगार से मिले पैसे वह शराब पर उड़ाता था। इससे आजिज आकर मीरा ने गुरु दीक्षा अपार्टमेंट में साफ-सफाई का काम संभाला था।
मायके से रुपए लाने को कहता था
मीरा के पिता बाबूराम के मुताबिक उन्होंने साल 2003 में राजेश से बेटी की शादी की थी। शादी के बाद राजेश शराब पीकर उसे पीटता और दबाव डालता कि मायके से मीरा रुपए लेकर आए।
गले में कसा हुआ था दुपट्टा
अपार्टमेंट के लोगों ने बताया कि मीरा गुरुवार को अपार्टमेंट में काम कर रही थी। तभी राजेश नशे में वहां आया। वह ऊपर गया। वहां अपार्टमेंट की छत पर बने स्टोर रूम से चीखता हुआ उतरा कि मीरा की तबीयत बिगड़ गई है। जब लोग वहां पहुंचे, तो मीरा के गले में दुपट्टा कसा था।
बेटे ने भी लगाया आरोप
मृतका के बेटे ऋषभ ने बताया कि उसका पिता आए दिन मां को पीटता था। रखे गए रुपए शराब पीने के लिए ले जाता था। कई बार जान से मारने की कोशिश की थी। छोटी बहन ने खिलौना मांगा, तो उसे भी पीटा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn